Маем посуд, з якого яго маглі частаваць гарбатай, і маем набор артэфактаў, якія дазволяць нам у будучым, калі будзе зроблена рэгенерацыя Верхняга і Ніжняга замкаў і створаны новыя турыстычныя маршруты (тэрыторыя, на якой быў размешчаны Бернардынскі манастыр якраз у ста метрах ад гэтага маршруту), тады і можна зрабіць макет гэтага кляштара, адзін да дзесяці, напрыклад. Можна зрабіць нават невялікі музейчык, артэфакты ёсць. Для такіх рэканструкцый падстаў у нас больш, чым дастаткова. На жаль, як кажуць, жыўцом пабачыць забудову немагчыма, яна згарэла. А ў культурным слоі засталіся толькі яе рэшткі.